અહીં ઉલ્લેખનીય છે કે, પાલિકા શહેરીજનો પાસે પાણીનો ચાર્જ વસુલે છે એ વપરાશ આધારિત નથી. જેને લઇને ઘણા લોકો જરૂરીયાત કરતાં પણ વધુ પાણી વાપરે છે અને પાણીના બગાડ પણ વધુ થાય છે. આ સ્થિતિમાં પાણીનો કરકસરપૂર્ણ ઉપયોગ ન થતાં જરૂરિયાત કરતાં વધુ પાણી લોકો વાપરતાં પાલિકા માટે શહેરીજનોને વધુ પડતું પાણી આપવું મુશ્કેલી પડી રહ્યું છે. આ સ્થિતિમાં હવે પાણીનો વપરાશ ઓછો થાય તે માટે નવસારી પાલિકાએ ‘ડોમેસ્ટીક મીટરીંગ’ ઉપર નજર ઠેરવી છે. ડોમેસ્ટીક મીટર પાણી બચાવવા રામબાણ સાબિત થાય એમ છે.લોકો વધુ ચાર્જ ચૂકવવાથી બચવા મર્યાદિત યા જરૂરિયાત મુજબ પાણી વાપરશે.